CELEX: 32009D0856
Language: da
Date: 2009-11-27 00:00:00
Title: 2009/856/EF: Kommissionens afgørelse af 27. november 2009 om vedtagelse af en finansieringsafgørelse for 2010 for kommunikationsforanstaltninger, undersøgelser og evalueringer og et direkte tilskud til OIE i medfør af artikel 168, stk. 1, litra c), i forordning (EF, Euratom) nr. 2342/2002

28.11.2009   
            
            
               DA
            
            
               Den Europæiske Unions Tidende
            
            
               L 313/126
            
         
      KOMMISSIONENS AFGØRELSE
   
   af 27. november 2009
   om vedtagelse af en finansieringsafgørelse for 2010 for kommunikationsforanstaltninger, undersøgelser og evalueringer og et direkte tilskud til OIE i medfør af artikel 168, stk. 1, litra c), i forordning (EF, Euratom) nr. 2342/2002
   (2009/856/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets beslutning 2009/470/EF af 25. maj 2009 om visse udgifter på veterinærområdet (1), særlig artikel 20, 23 og 41,
   under henvisning til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2) (i det følgende benævnt »finansforordningen«), særlig artikel 75,
   under henvisning til Kommissionens forordning (EF, Euratom) nr. 2342/2002 af 23. december 2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (3) (i det følgende benævnt »gennemførelsesbestemmelserne«), særlig artikel 90, og
   ud fra følgende betragtninger:
   
               (1)
            
            
               Ved beslutning 2009/470/EF er der fastsat procedurer for Fællesskabets finansielle tilskud til særlige veterinærforanstaltninger, navnlig med hensyn til informationspolitikken vedrørende dyresundhed, dyrevelfærd og fødevaresikkerhed samt tekniske og videnskabelige foranstaltninger.
            
         
               (2)
            
            
               I henhold til artikel 19 i beslutning 2009/470/EF skal Fællesskabet bidrage finansielt til at etablere en informationspolitik vedrørende dyresundhed, dyrevelfærd og fødevaresikkerheden ved animalske produkter, herunder gennemførelse af de undersøgelser, der er nødvendige for at kunne udarbejde og udvikle retsforskrifter vedrørende dyrevelfærd.
            
         
               (3)
            
            
               Det bestemmes navnlig i EF-handlingsplanen for dyrebeskyttelse og dyrevelfærd 2006-2010 (4), at brugere og andre, der håndterer dyr, og befolkningen generelt skal inddrages og informeres om gældende normer for dyrebeskyttelse og dyrevelfærd, og at der fortsat skal støttes og iværksættes nye internationale initiativer, der skaber øget bevidsthed og konsensus om dyrevelfærd. En europæisk strategi for kommunikation vedrørende dyrevelfærd i og uden for Europa er i denne forbindelse under gennemførelse, idet formålet er at sætte borgerne ind i de indbyrdes forskelle på de forskellige dyreproduktionssystemer og i udgifterne og fordelene ved højere dyrevelfærdsnormer.
            
         
               (4)
            
            
               I meddelelsen fra Kommissionen til Europa-Parlamentet, Rådet, Det Europæiske Sociale og Økonomiske Udvalg og Regionsudvalget om en ny dyresundhedsstrategi for Den Europæiske Union (2007-2013) erkendes det, at det er vigtigt med en dialog mellem borgerne, civilsamfundsorganisationerne og fællesskabsinstitutionerne (særlig Kommissionen).
            
         
               (5)
            
            
               Der er derfor i de foregående år iværksat en effektiv kommunikationsstrategi for at gøre opmærksom på dyresundhedsspørgsmålene og principperne i dyresundhedsstrategien over for de berørte parter og organisationer og samfundet som helhed. Denne kommunikationsstrategi bør videreføres. Det er Kommissionens hensigt under EU's veterinæruge i 2010 at fokusere på navnlig betydningen af identifikationen og sporbarheden af levende dyr gennem hele fødevarekæden.
            
         
               (6)
            
            
               Året 2011 er blevet udpeget til »Verdensveterinæråret 2011«, hvor 250-året for oprettelse af veterinæruddannelsen bliver markeret i hele verden. Der udarbejdes en kommunikationsstrategi, som målrettes forskellige berørte parter for at belyse veterinæruddannelsens betydning og orientere de berørte parter om forskellige arrangementer, er afholdes i løbet af året for at fejre denne begivenhed.
            
         
               (7)
            
            
               I henhold til artikel 41 i beslutning 2009/470/EF skal Kommissionen forelægge Europa-Parlamentet og Rådet en rapport om dyresundhedssituationen og omkostningseffektiviteten i forbindelse med gennemførelsen af programmerne for udryddelse, bekæmpelse og overvågning af dyresygdomme.
            
         
               (8)
            
            
               Fællesskabet bør derfor i 2010 yde tilskud til undersøgelser, konsekvensanalyser, evalueringer og oplysningstiltag vedrørende fødevaresikkerhed, dyresundhed og -velfærd samt zooteknik. Der bør fastsættes et loft over tilskuddet til foranstaltningerne.
            
         
               (9)
            
            
               I henhold til artikel 22 i beslutning 2009/470/EF kan Kommissionen iværksætte eller bistå medlemsstaterne eller internationale organisationer ved iværksættelsen af de tekniske og videnskabelige foranstaltninger, der er nødvendige for at udarbejde Fællesskabets veterinærbestemmelser og for at udvikle undervisning og uddannelse på veterinærområdet.
            
         
               (10)
            
            
               Verdensorganisationen for Dyresundhed (OIE) er den mellemstatslige organisation, der er ansvarlig for at forbedre dyresundheden på verdensplan. OIE anerkendes af Verdenshandelsorganisationen (WTO) som en referenceorganisation, der fastsætter standarder for international handel med dyr og animalske produkter.
            
         
               (11)
            
            
               OIE afholdt den 12.-14. oktober 2009 en verdenskonference om veterinæruddannelse i en sikrere verden (Evolving veterinary education for a safer world).
            
         
               (12)
            
            
               OIE-konferencen medvirkede til at skabe større forståelse af fællesskabspolitikken for dyresundhed blandt rektorer og direktører for veterinæruddannelsesinstitutioner og fremtrædende nationale politiske beslutningstagere fra hele verden og til at udvikle veterinæruddannelsen i deltagerlandene. EF-tilskud til formidling af rapporten om OIE's verdenskonference er derfor i overensstemmelse med målsætningen om forbedring af veterinærsituationen i Fællesskabet.
            
         
               (13)
            
            
               OIE planlægger at afholde en international konference om mund- og klovesyge. Denne konference skal understøtte de aktioner, der er omhandlet i meddelelsen fra Kommissionen til Europa-Parlamentet, Rådet, Det Europæiske Sociale og Økonomiske Udvalg og Regionsudvalget om en ny dyresundhedsstrategi for Den Europæiske Union (2007-2013). Fællesskabet bør derfor bidrage til dette initiativ for at fremme udarbejdelsen af fællesskabslovgivning om sygdommen. Fællesskabet bør derfor støtte dette OIE-initiativ.
            
         
               (14)
            
            
               I henhold til artikel 75 i finansforordningen og artikel 90, stk. 1, i gennemførelsesbestemmelserne skal der forud for indgåelsen af en forpligtelse til at afholde en udgift over budgettet foreligge en finansieringsafgørelse, som fastslår de vigtigste elementer i en foranstaltning, der medfører en udgift, og som er vedtaget af institutionen eller de myndigheder, som denne har bemyndiget.
            
         
               (15)
            
            
               I henhold til artikel 168, stk. 1, i gennemførelsesbestemmelserne kan der ydes tilskud uden indkaldelse af forslag til organer, der indtager en faktisk monopolstilling. OIE indtager en faktisk monopolstilling på sit område, og derfor er en indkaldelse af forslag ikke påkrævet, for at Fællesskabet kan bidrage til formidling af teknisk og videnskabeligt materiale vedrørende OIE-konferencen »Evolving veterinary education for a safer world« og til tilrettelæggelse og afholdelse af en international konference om mund- og klovesyge.
            
         
               (16)
            
            
               Nærværende finansieringsafgørelse kan også dække betaling af skyldig rente som følge af for sen betaling, jf. artikel 83 i finansforordningen og artikel 106, stk. 5, i gennemførelsesbestemmelserne.
            
         
               (17)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         TRUFFET FØLGENDE AFGØRELSE:
   Artikel 1
   Aktiviteterne i forbindelse med gennemførelse af kommunikationsforanstaltninger, undersøgelser og evaluering samt ydelse af direkte tilskud til OIE, jf. bilaget, vedtages. Denne afgørelse er en finansieringsafgørelse som omhandlet i artikel 75 i finansforordningen.
   Artikel 2
   Det tilskud, der ved denne afgørelse tillades ydet til gennemførelse af programmet, må højst udgøre 3 685 000 EUR, der finansieres over følgende budgetpost i De Europæiske Fællesskabers almindelige budget for 2009:
   
               —
            
            
               Budgetpost 17 04 02 01: 3 685 000 EUR.
            
         Denne bevilling kan også dække skyldig rente som følge af for sen betaling.
   Artikel 3
   Tilskuddet til OIE ydes i henhold til en tilskudsaftale uden indkaldelse af forslag, da OIE er den mellemstatslige organisation, der er ansvarlig for at forbedre dyresundheden på verdensplan og derfor indtager en faktisk monopolstilling i overensstemmelse med de bestemmelser, der er fastsat i det i bilaget omhandlede arbejdsprogram.
   
      Udfærdiget i Bruxelles, den 27. november 2009.
      
         
            På Kommissionens vegne
         
         Androulla VASSILIOU
         
         
            Medlem af Kommissionen
         
      
   
   
      (1)  EUT L 155 af 18.6.2009, s. 30.
   
      (2)  EFT L 248 af 16.9.2002, s. 1.
   
      (3)  EFT L 357 af 31.12.2002, s. 1.
   
      (4)  KOM(2006) 13 endelig.
   
      BILAG
      
         RÅDETS BESLUTNING 2009/470/EF AF 25. MAJ 2009 OM VISSE UDGIFTER PÅ VETERINÆROMRÅDET, SÆRLIG ARTIKEL 20, 22, 23 OG 41 — AKTIVITETER I 2010
      
      1.1.   Indledning
      
      Dette program omfatter seks gennemførelsesforanstaltninger for året 2010. På baggrund af målsætningerne i Rådets beslutning 2009/470/EF af 25. maj 2009 om visse udgifter på veterinærområdet er budgetfordelingen og hovedindsatsen som følger:
      
                  —
               
               
                  Tilskud (gennemført ved direkte central forvaltning) (1.2):
                  
                              —
                           
                           
                              EF-tilskud til finansiering af formidling af rapporten om den internationale konference »Evolving veterinary education for a safer world«, som OIE afholdt den 12.-14. oktober 2009, på 50 000 EUR bestående af EF-samfinansiering på højst 80 % af de samlede støtteberettigede udgifter.
                           
                        
                              —
                           
                           
                              EF-tilskud til finansiering af den internationale konference om mund- og klovesyge, som afholdes af OIE i 2010, på 200 000 EUR bestående af EF-samfinansiering på højst 33 % af de samlede støtteberettigede udgifter.
                           
                        
            
                  —
               
               
                  Indkøb (gennemført ved direkte central forvaltning) (1.3):
                  
                              —
                           
                           
                              Anvendelse af en rammeaftale på højst 100 000 EUR vedrørende en undersøgelse med henblik på udarbejdelse af en rapport om dyresundhedssituationen og omkostningseffektiviteten i forbindelse med gennemførelsen af programmerne for udryddelse, bekæmpelse og overvågning af dyresygdomme.
                           
                        
                              —
                           
                           
                              Anvendelse af en rammeaftale på højst 200 000 EUR vedrørende en informationskampagne til fremme af verdensveterinæråret 2011.
                           
                        
                              —
                           
                           
                              Anvendelse af en rammeaftale på højst 230 000 EUR vedrørende publikationer og informationsformidling og en dyrevelfærdsstrategi.
                           
                        
                              —
                           
                           
                              Anvendelse af en rammeaftale på højst 2 905 000 EUR vedrørende informationsformidling med henblik på fremme af dyresundhedsspørgsmål og principperne i dyresundhedsstrategien.
                           
                        
            1.2.   Tilskud
      
      1.2.1.   EF-tilskud til finansiering af formidling af rapporten om den internationale konference »Evolving veterinary education for a safer world«, som Verdensorganisationen for Dyresundhed (OIE) afholdt den 12.-14. oktober 2009
      
      Tilskud ydes på grundlag af en skriftlig aftale.
      
         Retsgrundlag
      
      Artikel 23 i beslutning 2009/470/EF
      
         Budgetpost
      
      17 04 02 01
      
         De mål, som skal opfyldes, og de forventede resultater
      
      OIE afholdt den 12.-14. oktober 2009 en verdensomspændende konference om veterinæruddannelse i en sikrere verden (Evolving veterinary education for a safer world).
      OIE-konferencen medvirkede til at skabe større forståelse af fællesskabspolitikken for dyresundhed blandt rektorer og direktører for veterinæruddannelsesinstitutioner og fremtrædende nationale politiske beslutningstagere fra hele verden og til at udvikle veterinæruddannelsen i deltagerlandene. EF-tilskud til formidling af rapporten om OIE's globale konference er derfor i overensstemmelse med målsætningen om forbedring af veterinærsituationen i Fællesskabet.
      
         Beskrivelse af og formål med gennemførelsesforanstaltningen
      
      EF-tilskud til finansiering af formidling af rapporten om den internationale konference »Evolving veterinary education for a safer world«, som OIE afholdt den 12.-14. oktober 2009.
      
         Gennemførelse
      
      Direkte centraliseret
      
         Ydelse af tilskud uden indkaldelse af forslag
      
      Artikel 168, stk. 1, litra c)
      
         Maksimal samfinansieringssats
      
      Højst 80 % af de samlede støtteberettigede udgifter
      1.2.2.   EF-tilskud til finansiering af den internationale konference om mund- og klovesyge, der afholdes af Verdensorganisationen for Dyresundhed (OIE) i 2010
      
      Tilskud ydes på grundlag af en skriftlig aftale.
      
         Retsgrundlag
      
      Artikel 23 i beslutning 2009/470/EF
      
         Budgetpost
      
      17 04 02 01
      
         De mål, som skal opfyldes, og de forventede resultater
      
      OIE planlægger at afholde en international konference om mund- og klovesyge i 2010. Denne konference skal understøtte den indsats, der er omhandlet i meddelelsen fra Kommissionen til Rådet, Europa-Parlamentet, Det Europæiske Sociale og Økonomiske Udvalg og Regionsudvalget om en ny dyresundhedsstrategi for Den Europæiske Union (2007-2013). Fællesskabet bør derfor bidrage til dette initiativ for at opnå større beskyttelse mod sygdommen.
      
         Beskrivelse af og formål med gennemførelsesforanstaltningen
      
      Fællesskabet yder tilskud til OIE til afholdelse af denne internationale konference.
      
         Gennemførelse
      
      Direkte centraliseret
      
         Ydelse af tilskud uden indkaldelse af forslag
      
      Artikel 168, stk. 1, litra c)
      
         Maksimal samfinansieringssats
      
      Højst 33 % af de samlede støtteberettigede udgifter til afholdelse af den internationale konference
      1.3.   Indgåelse af indkøbsaftaler
      
      Det samlede budget til indkøbsaftaler i 2009 beløber sig til 3 435 000 EUR.
      1.3.1.   Undersøgelse med henblik på udarbejdelse af en rapport om dyresundhedssituationen og omkostningseffektiviteten i forbindelse med gennemførelsen af programmerne for udryddelse, bekæmpelse og overvågning af dyresygdomme
      
      
         Retsgrundlag
      
      Artikel 41 i beslutning 2009/470/EF
      
         Budgetpost
      
      17 04 02 01
      
         Vejledende antal og arten af planlagte aftaler
      
      Én tjenesteydelsesaftale (anvendelse af gældende rammeaftale)
      
         Indholdet af de planlagte aftaler
      
      Forberedelse af en undersøgelse, der skal anvendes ved udarbejdelsen af den i artikel 41 i beslutning 2009/470/EF omhandlede rapport
      
         Gennemførelse
      
      Direkte centraliseret
      
         Den vejledende tidsramme for iværksættelsen af procedurerne for indgåelse af aftaler
      
      
         Særlig aftale
      
      Indgåelse af én særlig tjenesteydelsesaftale (i første kvartal 2010) under rammeaftalereferencen SANCO/2008/01/055
      1.3.2.   Informationskampagne til fremme af verdensveterinæråret 2011
      
      
         Retsgrundlag
      
      Artikel 20 i beslutning 2009/470/EF
      
         Budgetpost
      
      17 04 02 01
      
         Vejledende antal og arten af planlagte aftaler
      
      Én tjenesteydelsesaftale (anvendelse af gældende rammeaftale)
      
         Indholdet af de planlagte aftaler
      
      Forberedelse af en informationskampagne, herunder forskellige kommunikationsforanstaltninger, forud for verdensveterinæråret 2011 med henblik på at fremme Fællesskabets dyresundhedspolitik i temaåret
      
         Gennemførelse
      
      Direkte centraliseret
      
         Den vejledende tidsramme for iværksættelsen af procedurerne for indgåelse af aftaler
      
      
         Særlig aftale
      
      Indgåelse af én særlig tjenesteydelsesaftale (i andet kvartal 2010) under rammeaftalereferencen SANCO/2009/A1/005
      1.3.3.   Publikationer og formidling af information om dyrevelfærdsstrategien
      
      
         Retsgrundlag
      
      Artikel 20 i beslutning 2009/470/EF
      
         Budgetpost
      
      17 04 02 01
      
         Vejledende antal og arten af planlagte aftaler
      
      Højst tre tjenesteydelsesaftaler (anvendelse af gældende rammeaftaler)
      
         Indholdet af de planlagte aftaler
      
      Som fastsat i EF-handlingsplanen for dyrebeskyttelse og dyrevelfærd (2006-2010) påtænkes følgende aktiviteter, der svarer til planens indsatsområde 4 og 5, gennemført i 2010:
      
                  —
               
               
                  Udarbejdelse af en interaktiv webside om dyrevelfærd med henblik på at fremme dyrevelfærdsstrategier og -initiativer samt ajourføring og forvaltning af indholdet på websiden
               
            
                  —
               
               
                  Opfølgning af projektet vedrørende velfærdskvalitet (Welfare Quality®) (http://www.welfarequality.net/everyone). Kommissionen støtter projektet Welfare Quality® for at få udarbejdet dyrevelfærdsbaserede indikatorer og forbedre markedsføringen af animalske produkter med et stort element af velfærd.
               
            
                  —
               
               
                  Webside om landbrug (Farmland) og værktøjskasse for lærere — supplerende initiativer. Tilføjelse af yderligere sprog på websiden, integrering af lignende projekter i strategien for Farmland-værktøjskassen for lærere samt europæisk undersøgelse af eksisterende uddannelsesprogrammer inden for dyrevelfærd.
               
            
                  —
               
               
                  Afholdelse af arrangementer/konferencer om uddannelser inden for dyrevelfærd
               
            
                  —
               
               
                  Afholdelse af en tegnekonkurrence for børn om et nyt design, der skal anvendes på pr-materiale.
               
            
         Gennemførelse
      
      Direkte centraliseret
      
         Den vejledende tidsramme for iværksættelsen af procedurerne for indgåelse af aftaler
      
      
         Særlig aftale
      
      Indgåelse af højst tre særlige tjenesteydelsesaftaler (i første kvartal 2010) under rammeaftalereferencen SANCO/2009/A1/005
      1.3.4.   Publikationer og informationsformidling med henblik på at gøre opmærksom på dyresundhedsspørgsmål og principperne i dyresundhedsstrategien
      
      
         Retsgrundlag
      
      Artikel 20 i beslutning 2009/470/EF
      
         Budgetpost
      
      17 04 02 01
      
         Vejledende antal og arten af planlagte aftaler
      
      Højst syv tjenesteydelsesaftaler (anvendelse af gældende rammeaftaler)
      
         Indholdet af de planlagte aftaler
      
      
                  —
               
               
                  Veterinærugen 2010:
                  
                              —
                           
                           
                              En todages konference i Bruxelles for alle berørte parter
                           
                        
                              —
                           
                           
                              Udarbejdelse af en video og trykte materialer til offentligheden om vigtigheden af at identificere dyr og kunne spore dem.
                           
                        
                              —
                           
                           
                              Afholdelse af arrangementer i veterinærugen i alle medlemsstater for studerende på veterinæruddannelsesinstitutioner og offentligheden og udarbejdelse af baggrundsmateriale med henblik på at øge opmærksomheden om dyresundhed, herunder EU's dyresundhedsstrategi, identifikation af dyr og dyrs sporbarhed samt rabies.
                           
                        
            
                  —
               
               
                  Fremme af Fællesskabets dyresundhedspolitik i overensstemmelse med dyresundhedsstrategien:
                  
                              —
                           
                           
                              Forlængelse af den del af informationskampagnen, hvor der anvendes en dertil indrettet lastbil, der kører rundt i EU og standser ved dyrskuer, dyrlægekonferencer, turismemesser og skoler
                           
                        
                              —
                           
                           
                              Udarbejdelse af trykt materiale på alle EU-sprog til offentligheden om dyrepas
                           
                        
                              —
                           
                           
                              Udarbejdelse og oversættelse til en række hovedsprog af en onlinehåndbog til offentligheden om forebyggelse af rabies.
                           
                        
            
         Gennemførelse
      
      Direkte centraliseret
      
         Den vejledende tidsramme for iværksættelsen af procedurerne for indgåelse af aftaler
      
      
         Særlig aftale
      
      Indgåelse af højst syv særlige tjenesteydelsesaftaler (i første og andet kvartal 2010) under rammeaftalereferencen SANCO/2009/A1/005